CELEX: 32015R1116
Language: lv
Date: 2015-07-09 00:00:00
Title: Komisijas Īstenošanas regula (ES) 2015/1116 (2015. gada 9. jūlijs), ar ko apstiprina pamatvielu lecitīnus saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū un groza Komisijas Īstenošanas regulas (ES) Nr. 540/2011 pielikumu (Dokuments attiecas uz EEZ)

10.7.2015   
            
            
               LV
            
            
               Eiropas Savienības Oficiālais Vēstnesis
            
            
               L 182/26
            
         KOMISIJAS ĪSTENOŠANAS REGULA (ES) 2015/1116
   (2015. gada 9. jūlijs),
   ar ko apstiprina pamatvielu lecitīnus saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū un groza Komisijas Īstenošanas regulas (ES) Nr. 540/2011 pielikumu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 23. panta 5. punktu saistībā ar 13. panta 2. punktu,
   tā kā:
   
               (1)
            
            
               Saskaņā ar Regulas (EK) Nr. 1107/2009 23. panta 3. punktu Komisija 2013. gada 18. novembrī no Bioloģiskās lauksaimniecības tehniskā institūta (Institut Technique de l'Agriculture Biologique – ITAB) saņēma pieteikumu lecitīnu kā pamatvielas apstiprināšanai. Pieteikumam bija pievienota informācija, kas iesniedzama saskaņā ar 23. panta 3. punkta otro daļu.
            
         
               (2)
            
            
               Komisija lūdza Eiropas Pārtikas nekaitīguma iestādi (turpmāk “Iestāde”) sniegt zinātnisko palīdzību. 2014. gada 28. augustā (2) Iestāde iesniedza Komisijai Tehnisko ziņojumu par attiecīgo vielu. Komisija 2015. gada 27. janvārī iepazīstināja Augu, dzīvnieku, pārtikas aprites un dzīvnieku barības pastāvīgo komiteju ar pārskata ziņojumu (3) un šīs regulas projektu un finalizēja tos minētās komitejas 2015. gada 29. maija sanāksmei.
            
         
               (3)
            
            
               Pieteikuma iesniedzēja iesniegtā dokumentācija liecina, ka lecitīni atbilst pārtikas produkta kritērijiem, kas definēti Eiropas Parlamenta un Padomes Regulas (EK) Nr. 178/2002 (4) 2. pantā. Turklāt minētā viela augu aizsardzībā pārsvarā netiek lietota, tomēr apvienojumā ar ūdeni tā ir noderīgs augu aizsardzības līdzeklis. Tādēļ tā uzskatāma par pamatvielu.
            
         
               (4)
            
            
               Dažādajās veiktajās pārbaudēs tika konstatēts, ka lecitīnus var uzskatīt par vielu, kas kopumā atbilst Regulas (EK) Nr. 1107/2009 23. panta prasībām, it īpaši attiecībā uz lietojuma veidiem, kas tika pārbaudīti un sīki izklāstīti Komisijas pārskata ziņojumā. Tāpēc ir lietderīgi apstiprināt lecitīnus par pamatvielu.
            
         
               (5)
            
            
               Saskaņā ar Regulas (EK) Nr. 1107/2009 13. panta 2. punktu saistībā ar tās 6. pantu un ņemot vērā pašreizējās zinātnes un tehnikas atziņas, tomēr nepieciešams iekļaut dažus apstiprināšanas nosacījumus, kuri sīki izklāstīti šīs regulas I pielikumā.
            
         
               (6)
            
            
               Saskaņā ar Regulas (EK) Nr. 1107/2009 13. panta 4. punktu būtu attiecīgi jāgroza Komisijas Īstenošanas regulas (ES) Nr. 540/2011 (5) pielikums.
            
         
               (7)
            
            
               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Pamatvielas apstiprināšana
   Viela lecitīni, kā norādīts I pielikumā, tiek apstiprināta par pamatvielu atbilstīgi minētajā pielikumā paredzētajiem nosacījumiem.
   2. pants
   Grozījumi Īstenošanas regulā (ES) Nr. 540/2011
   Īstenošanas regulas (ES) Nr. 540/2011 pielikuma C daļu groza saskaņā ar šīs regulas II pielikumu.
   3. pants
   Stāšanās spēkā
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 9. jūlijā
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 309, 24.11.2009., 1. lpp.
   
   
      (2)  Rezultāti pēc apspriešanās ar dalībvalstīm un Iestādi par pieteikumu pamatvielas lecitīnu kā fungicīda izmantošanai augu aizsardzībā vīnogulājiem, augļu kokiem, dārzeņiem un dekoratīvajiem augiem. EFSA supporting publication 2014:EN-643.34. lpp.
   
      (3)  http://ec.europa.eu/sanco_pesticides/public/?event=homepage.
   
      (4)  Eiropas Parlamenta un Padomes 2002. gada 28. janvāra Regula (EK) Nr. 178/2002, ar ko paredz pārtikas aprites tiesību aktu vispārīgus principus un prasības, izveido Eiropas Pārtikas nekaitīguma iestādi un paredz procedūras saistībā ar pārtikas nekaitīgumu (OV L 31, 1.2.2002., 1. lpp.).
   
      (5)  Komisijas 2011. gada 25. maija Īstenošanas regula (ES) Nr. 540/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu, (OV L 153, 11.6.2011., 1. lpp.).
   
      I PIELIKUMS
      
                  Parastais nosaukums, identifikācijas numuri
               
               
                  
                     IUPAC nosaukums
               
               
                  Tīrība (1)
                  
               
               
                  Apstiprināšanas datums
               
               
                  Īpaši noteikumi
               
            
                  Lecitīni
                  
                     CAS Nr.: 8002-43-5
                  
                     CIPAC Nr.: nav piešķirts
                  Einecs numurs:
                  232-307-2
               
               
                  Nav piešķirts
               
               
                  Kā aprakstīts Regulas (ES) Nr. 231/2012 pielikumā.
               
               
                  2015. gada 1. jūlijs
               
               
                  Par pamatvielu atļauts lietot tikai kā fungicīdu.
                  Lecitīnus izmanto saskaņā ar īpašiem nosacījumiem, kas iekļauti pārskata ziņojuma secinājumos par lecitīniem (SANCO/12798/2014), un jo īpaši tā I un II papildinājumā.
               
            
         (1)  Sīkāka informācija par pamatvielas identitāti, specifikāciju un lietošanas veidu ir sniegta pārskata ziņojumā.
   
   
      II PIELIKUMS
      Īstenošanas regulas (ES) Nr. 540/2011 pielikuma C daļā pievieno šādu ierakstu:
      
         
                     Numurs
                  
                  
                     Parastais nosaukums, identifikācijas numuri
                  
                  
                     
                        IUPAC nosaukums
                  
                  
                     Tīrība (1)
                     
                  
                  
                     Apstiprināšanas datums
                  
                  
                     Īpaši noteikumi
                  
               
                     “6
                  
                  
                     Lecitīni
                     
                        CAS Nr.: 8002-43-5
                     
                        CIPAC Nr.: nav piešķirts
                     Einecs numurs:
                     232-307-2
                  
                  
                     Nav piešķirts
                  
                  
                     Kā aprakstīts Regulas (ES) Nr. 231/2012 pielikumā.
                  
                  
                     2015. gada 1. jūlijs
                  
                  
                     Par pamatvielu atļauts lietot tikai kā fungicīdu.
                     Lecitīnus izmanto saskaņā ar īpašiem nosacījumiem, kas iekļauti pārskata ziņojuma secinājumos par lecitīniem (SANCO/12798/2014), un jo īpaši tā I un II papildinājumā.”
                  
               
      
         (1)  Sīkāka informācija par pamatvielas identitāti, specifikāciju un lietošanas veidu ir sniegta pārskata ziņojumā.